5.+Tipologia+d'activitats


 * Tipologia d'activitats **


 * ** CREACIÓ DE GRUPS DE TREBALL: Els alumnes s'agrupen liurement en grups de 3-4 alumnes, on, de forma rotatòria, n'hi ha un amb el rol de coordinador i un altre amb el rol de secretari. **
 * Les tècniques que promouen el treball cooperatiu permeten els estudiants actuar sobre el seu procés d’aprenentatge amb un grau superior d’implicació amb la matèria que estudien i amb els seus companys i companyes. Aquestes tècniques faciliten la implicació de tots els membres del grup de treball; aquest fet es contraposa amb altres estratègies tradicionals on un grup reduït d’alumnes acapara la participació. Hi ha diverses formes d'organització de l'aula que responen al model de treball cooperatiu: són les anomenades estructures cooperatives. En l'estructura més comuna, els equips clàssics, els components del grup es reparteixen les diverses tasques seguint les instruccions del professor o d'acord amb el seu propi criteri, sempre en funció del grau d'autonomia amb que es treballi. Posteriorment aporten al grup el resultats de la seva feina individual, on aprenen un dels altres. En el cas que analitzem, els alumnes s'han constituït en un "equip d'investigació".


 * **ESTABLIMENT DEL PROBLEMA: Els alumnes trien algun àmbit de la matèria. A partir de l'àmbit triat pels alumnes el professor dissenya el problema, preferiblement de tipus "borrós".**
 * A partir de la proposta del professor, o d'una feina que s'acaba de fer, els alumnes suggereixen o escullen subtemes específics dintre d'un tema o problema més ampli . És a dir, determinen —sempre que sigui possible— a partir de l'estudi de quins subtemes concrets aprofundiran el coneixement en el tema més ampli que el professor els proposa, a partir del currículum establert.


 * **CERCA, REFLEXIÓ CRÍTICA I DISCUSSIÓ: Els alumnes treballen algunes sessions a classe (amb ordinadors) i altres a casa. El coordinador és l'encarregat que les tasques quedin distribuïdes (però no de distribuir-les; el treball és entre iguals). El seguiment de la seva feina el fa el professor a través d'una wiki (wikispaces) (el secretari és l'encarregat de reflexar la feina del grup, no de fer-la).**
 * Els integrants de cada equip, amb participació o no del professor, planifiquen les metes concretes del seu subtema i els procediments que utilitzaran per assolir-les, i es distribueixen les tasques a fer. Els alumnes de cada equip desenvolupen el pla concretat. El professor segueix de prop el progrés dels equips i els dona l'ajuda que li demanin.


 * ** ELABORACIÓ DE LA SOLUCIÓ: La "resolució" del problema l'han de plasmar en un mapa conceptual (cmaptools). **
 * Els alumnes analitzen i valoren conjuntament la informació obtinguda per cadascun d'ells en el pas anterior i planifiquen com la resumiran i com la presentaran a la res­ ta de la classe d'una manera atractiva.


 * **PRESENTACIÓ DE LA SOLUCIÓ AL GRUP I AL PROFESSOR: El mapa conceptual és el suport per a l'exposició oral.**
 * Aquests són alguns dels mapes que han elaborat els alumnes aquest curs:
 * Allò que ens fa únics
 * Néixer amb una missió
 * Lluitar per ser pares
 * Testimonis del passat
 * Jugant a ser déus
 * Cada equip, o alguns membres de cada equip, presen­ten a la resta dels companys de la classe el treball que han elaborat, els plantegen preguntes i responen les qüestions que els altres els plantegen a ells.


 * ** VALORACIÓ: Fan una autoavaluació i una coavaluació utilitzant unes graelles d'observació que els proporciona el professor. **